《东风齐著力 田家》
清代·陈维崧

绿水湾头，青山叠处，有个人家。藤梢橘刺，秃干矗槎枒。

烂熳田庄风味，篱穿笋、砌吐鲜花。谁相饷，隔墙浊酒，过雨新茶。

溪口路三叉。门半掩、小桥流水栖鸦。芋区鸡栅，零乱向风斜。

处处村箫社鼓，丛祠畔、丝管咿哑。君休去，鲚鱼大上，园韭才芽。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。